Урэшце рэшт дровы загарэліся. Перш наліў піва ў след на камяні, потым папіў сам. Узяўся чытаць газету. Калі сцямнела так, што не стала бачна літар, пачаў сцізорыкам зразаць дубцы з кустоў вакол вогнішча. Адна лазіна блізка залазіла на паляну. Падумаў: чаму не ссек яе мінулы раз, калі прыходзіў з сякерай? Зрэзаў і яе, а побач сухі сук зламаў, здрабніў і кінуў у вогнішча. Лазіну кап’ём запусціў у хмыз.